
T he abuin heidline kythed in the editorial 
columns o the Scotsman on Wadensday 
the 9t Januar efter it haed cairried a report on 
a threap bi Irene McGuggan MSP an the 
Scots pairlament’s Cross Pairty Group on the 
Scots language, that in itsel wis heidit 
“Executive pays lip service to language.” 
The report in the paper wis written bi Frank 
Urquhart an, at first sicht, seems quite 
menselike but anelie Irene wad ken gin the 
report wis a siccar maik o her oreeginal 
threap. 

Howanever, the Scotsman’s editorial com¬ 
ment speaks for itsel. The first three pairts o 
it wis maistlins fair an honest but the hinner- 
maist quarter, aither throu iggerance o the 
leid’s true seetiation or throu some ither 
kinna imagined threit frae a Strang Scots 
language, fell back 
tae the defensive 
poseetion o the 
estaiblishment an 
makit excuises for 
whit wey the Scots 
language shuidna 
be alloued tae be 
uised in the Scots pairlament - at least no the 
noo. It wad seem the’r mair nor juist the 
Executive peyin lip service tae the language. 
Here a copy o the hinnermaist quarter o whit 
the paper’s editorial haes tae say aboot for- 
derin the Scots leid:- 

“. Burdening our infant parliament with 

another language at this time, with all the 
attendant paper work, is not a service to the 
cause of Lallans. Holy rood has teething trou¬ 
bles enough, while our melodic Lallans has 
shown it has the poetic power to survive 
without becoming the language of spin. ” 
Scots, anither language? Whaur wis the 
Scotsman editorial team at the hansellin o the 
Scots pairlament on the 12t Mey 1999? Did 
they no jyne in wi the MSPs an awbodie else 
in the singin o “A man’s a man for aw that”? 
Hiv they forgotten the front page o the Scots¬ 
man datit Thursday 13 Mey 1999 wi Ian 
Bell’s report anent the Presidin Officer, Sir 
David Steel’s “This is the start of a new 
sang.”? Scots cuidna be “anither” language in 

oor Scots pairlament. It’s thare areddies, in 
the mooths, lugs an herts o maist MSPs, e’en 
tho some micht no be awaur o’t thirsels cause 
thair een isna acquent wi written forms o the 
leid but thon’s juist a maitter o eddication. 
Like ithers eddicatit in this kintra, maist o 
thaim chynge thair register unconsciously in 
an oot o Scots an Scottish Standart English 
tae suit the seetiation an wha they’r speakin 
tae. The pairlament’s Offeecial Reporter wis 
gien a guidal on the spellins o Scots words 
frae the SNDA afore the stert o the pairla¬ 
ment an maist Scots uised in the pairlament 
chaumer, or in the comatees, is recordit in the 
Offeecial Report. 

Scots haes survived in spite o aw its monie 
enemies an it haes tae be said the’r mair o 
thaim at hame nor furth o Scotland. But the 
Scotsman isna 
donnert an kens as 
weel as oniebody 
that, if the Scots 
leid is gaun tae 
survive as pairt o 
wir cultur, the num¬ 
mer o aulder Scots 
speakers deein oot haes tae be balanced wi an 
equal nummer o younger Scots speakers 
growin up tae tak thair place. The’r nae wey 
thon cuid be duin athoot some kinna policy 
tae positively uphaud the balance an monitor 
the nummers. Signin o the European Chairter 
bi the British government isna gaun tae dae 
that, no if the Scottish Executive says it haes 
nae plans tae implement the requirements o 
thon Chairter in respeck o Scots, efter it cam 
intae force on It. Julie 2001. 

Gin the Executive wis sairious aboot 
uphaudin Scots, it cuid, wi ane aefauld straik, 
conter some o the stigma still aye associated 
wi the language bi some fowk an at the same 
time, eddicate the een o fowk tae ken written 
forms o the language. Aw it haes tae dae is 
allou Scots tae jyne its brither leids, English 
an Gaelic, on the public signage athin the 
pairlament biggin (as the European Chairter 
requires). An if this wis tae be pit in haund 
afore the new biggin wis feinisht, it wad cost 
a sicht less siller nor it wad if twa-leidit signs 
haed tae be chynged later on intae three-leidit 
anes. 

Scots cuidna be the language o “spin” onie 
mair nor English is. A direck owersettin o 
“spin” intae Scots wad be “birl” but that 
daesna set richt for Scots haes kythed ower 

the years tae suit the naitur o its uisers wi a 
likin for plain speakin. If Scots haed tae de- 
scrive “spin” it wad be mair like tae cry it 
“sleekit lees” or “no the hail truith” an 
oniewey, languages daesna tell sleekit lees, 
it’s juist the fowk that uises it that daes that. 
Wi regaird tae aw the “attendant paper work” 
the SE pits oot leaflets noo an agane tae wyce 
the public. Thae leaflets haes been furthset in 
seeven leids includin English an Gaelic but 
niwer haes the biggest minority leid in Brit¬ 
ain (Scots) been uised. E’en gin wir new 
hauflin pairlament is sae sair hauden-doon as 
the Scotsman says, trauchle an siller haesna 
seemed tae hiv been onie bother in forderin 
thae ither minority languages afore the noo. 
Sae whit wey shuid Scots be the anelie ane 
that haes tae dree sic blatant cultural dis¬ 
crimination? Whaur’s the justice in that? 

An, speakin 
aboot spin.. 

I N the by-gane, a lang windit preacher 
addressin his congregation on the occa¬ 
sion o a communion, wis fair giein thaim 
laldie an gaun on an on an on. Ane bi ane, 
his ministerial brithers drappit oot the kirk 
tae tak bield in the vestry. As the hinnerma¬ 
ist ane tae leave pit his heid intae the vestry, 
thaim that gaed afore him speirt gin the 
tongue-deavin speaker wisna feinisht his 
address yet. 

“Weel,” said the hinnermaist, “His tow’s 
duin lang syne, but he’s aye spinnin yet.” 

The Language 
o 

T HE’R been rowth o threaps an consaits 
thae days anent refugees an that bein 
ower sweir tae lairn English, the jaloused 
language o thair refuge. 

Radio Scotland reportit on the pliskie dreed 
bi refugees frae Kashmir when aw thon stu- 
shie is gaun on oot thare atween India an 
Pakistan. Worried Kashmiris is that fasht 
aboot whit’s happenin wi thair freends an 
faimlies, they hiv tae phone hame ilka day. 
Radio Scotland recordit ae pair sowel phonin 
hame wi the words, “Ur ye aw right? Whit 
aboot the firin?” Glottal stops an aw. 








Resolution on Lesser-uised Leids 
Acceppit bi European Pairlament 


T he European Pairlament on 13t Decem¬ 
ber 2001, taen on an acceppit a resolu¬ 
tion anent regional an European lesser-uised 
leids. The resolution, that wis a middle wey 
solution, wis maistlins walcomed bi awbody. 
It cries on the Commission tae propone mei- 
sures for the forderin o linguistic diversity an 
language lairnin, wi parteeclar tent taen o 
regional an lesser-uised languages. 

The draft resolution wis debatit in the session 
o the cross-curn for regional an minority 
leids afore it wis acceppit bi the Pairlament 
in the hinneren. The new resolution follaes 
the Cooncil resolution on linguistic diversity 
that wis adoptit twa weeks afore. Eor aw that 
thon document didna pint oot oniethin anent 
regional or lesser-uised leids bi name, efter a 
guid gaun flyte an argie-bargie on the nicht o 
the 12t, a new resolution for thae leids wis 
adoptit at lang an last. 

Ane o the main pints in the resolution is a cry 
on the Commission tae big on the wark as 
pairt o the European Year o the Leids for a 
multi-annual program on languages afore the 
end o 2003, an tae pit bye siller athin this 

T he National Library o Scotland wad be 
gled tae hae interestit Scots Tung maim- 
bers an freends tak pairt in the abuin Callum 
Macdonald Memorial Award for Poetry Pam¬ 
phlets. 

The Award is noo in its saicont year an will 
gaun tae the best poetry pamphlet furthset in 
the year 2001. The’r a 1st prize o £500 an a 
2nd prize o £250. Entries haes tae be in bi 5 
Aprile 2002. The Award is guidit bi the Na¬ 
tional Library o Scotland wi uphaud frae the 
Michael Marks Charitable Trust. 

A leaflet giein full parteeclars o the Award 
an hou tae tak pairt is noo tae haund an can 

National Library o Scotland, 

George IV Bridge, 

program for regional or lesser-uised lan¬ 
guages. 

The resolution speirs an aw that, wi regaird 
tae eikin ither kintras tae the EU, the Cooncil 
an the Commission shuid gar thae ither kin¬ 
tras tae respeck regional or minority leids an 
culturs an tae respeck in full, Airticle 22 o 
the European Chairter o Eundamental Richts. 
This airticle shuid be pitten on tae the 
haunlin screid for the neist Intergovernmental 
Collogue an aw. The resolution conseeders 
that the EU haes a responsibeelity tae uphaud 
the maimber an incomin kintras in forderin 
thair culturs an giein bield tae linguistic di¬ 
versity athin thair mairches: 

Para. 7 o the resolution pynts tae the fack the 
European Pairlament haes votit €lm for pre¬ 
paratory action on the forderin an hainin o 
regional an lesser-uised languages, dialecks 
an culturs in the 2002 Budget; an it gars the 
Commission tae mak siccar this is pitten tae 
guid uiss. The resolution cries on the Euro¬ 
pean Commission tae fin a foond for cairriein 
on peyin oot siller for the forderin an hainin o 
regional an lesser-uised languages, dialecks 
an culturs. 

The Caddie an 
the Advocate 

J OHN Clerk, a kenspeckle Edinburgh ad¬ 
vocate in the days lang syne, haed been 
makin richt merry intae the wee sma oors o 
the mornin. Makin his wey hame tae Picardy 
Place, he stopped at ae parteeclar place 
peerie-heidit, an leaned his back agin the wa 
tae try an mak oot the richt wey tae gaun. 
Cryin a street caddie ower, he speirt, “Can ye 
tell me, my man, the road tae John Clerk’s 
hoose?” 

“Ye’re a fine fellae,” reponed the caddie, “tae 
speir the wey tae John Clerk’s hoose, when 
ye’re John Clerk himsel.” 

“Pine dae I ken that very weel,” retoured the 
weel iled advocate, “but Tm no John Clerk’s 
hoose. Oxter me tae his hoose an I’ll gie ye a 
shillin tae yersel!” 


Caller Scots frae 
The Scotsman 

E fter thon report ower the page anent 
the Scotsman’s editorial comments 
aboot the Scots leid airlie in Januar, the wis 
ae day in the middle o the month, the same 
paper gied the language a guid caller airin. 
Jim Gilchrist haed a hail column in the Con- 
saits page that, apairt frae twa-three self- 
conscious lines o English at the stert, wis aw 
written in guid hailsome Scots. 

He haed twa ghaists doon in Mary King’s 
Close readin a story frae the Scotsman an 
crackin on aboot whit Edinburgh Cooncil wis 
ettlin tae dae wi the Close an thaim. 

“It’s prentit here: the cooncil’s got the 
Continuum Group, frae York, whaur they 
hae yon Yorvick Viking Centre, tae trans¬ 
mogrify us intae wan o’ Scotland’s leadin’ 
tourist attractions, wi’ [puts on posh voice] 
‘modern audio and visual presentation 
techniques.” 

This maun shuirlie be ane o the langest bits o 
Scots prose iwer tae kythe in the pages o 
The Scotsman an haes tae be ane o the best. 
Seein it thare, shoogelt up memories o 
bumpin intae an auld freend that’s been awa 
for faur ower lang. Gie’s mair! Gie’s mair! 
Tho bi richts, the narrative wis in English wi 
juist the dialogue written in Scots, it wis 
haunelt in sic a wey that the narrative wis gey 
scant an the wis nae doot the centre o gravity 
o the piece wis Scots. 

It maun shuirlie be a gey sma step noo tae 
hae the narrative written in Scots an aw an wi 
that, the’d be nae mair uiss for sae mony auld 
farrant Oor Wullie like apostrophies. 

On the same page an on the same day, Simon 
Pia in his Diary, telt o an American veesitor 
tae Port Seton herbour speirin a fisherman 
whaur the “urinal” wis. 

“Thur’s sae mony boats in the harbour 
nooadays, son, I dinna richt ken the name 
o ony o them.” wis the repone. 

Juist as a maitter o intrest. Port Seton an 
Cockenie herbours is that close tae ane 
anither, they’r juist like Siamese twins. 
Simon’s fisherman micht weel hiv been frae 
Port Seton but thare agane, he micht a juist 
been a Cockenieman oot for a daunder. 


Makar*s Neuk 

An owersettin intae Scots fae ‘Kalevala’, 

Finland’s naitional epic. 

Jo huuhui humala puusta, 
Ohra lausui pellon pMsta, 
Vesi kaivosta Kalewan: 
Milloin yhtehen yhymme? 
Yksin on elo ikava, 
Kahen, kolmin kaunoisampi. 

The hops cried oot fae the buss, 

The baurley fae aff the field, 

The watter fae Kaleva’s waull: 

Whan’II we be thegither? 

Life wur lane is wersh, 

A twasome, threesome, wad be canty. 

Se oli oluen synty, 
Kalewaisten kaljan aiku; 
Pani naiset naurusuulle, 
Miehet mielelle hywalle, 
Hurskahat iloitsemahan, 
Hullut huppeloitsemahan. 

Thon wis the birth o beer. 

The beginnin o Kaleva’s ale; 

It brocht a smile tae wifies’ mooths. 

Pit mannies in guid cheer. 

Pious fowk tae mak merry. 

An the gypit tae daffin. 


Colin Wilson. 













